# Crear plantilles, desar un document com a una plantilla i eliminar plantilles

&kword; ve amb diverses plantilles predefinides (tant de disposició de pàgina com orientades a text), que han estat dissenyades per a proveir el format inicial dels documents.

Si, de totes maneres, s'usa el mateix format per a un document personalitzat una i altra vegada, &kword; pot crear una plantilla que coincideixi amb més exactitud amb les necessitats del document.

Es poden crear un nombre il·limitat de plantilles en &kword;, i es poden organitzar en categories per a un fàcil record.

## Crear una nova plantilla

Les plantilles es creen en primer lloc generant la disposició en &kword; basada en una de les plantilles predefinides, i desant després el fitxer. En comptes de desar-lo com a un fitxer tradicional, es desa com a una plantilla.

El que segueix, és un procés passa a passa per a desar el document actual com a una plantilla.

1. Quan el document sigui una plantilla completada, seleccioneu Fitxer Crear una plantilla a partir d'un document... des de la barra de menú.

   Això farà aparèixer un diàleg:

   Aquest diàleg us ajuda a organitzar les plantilles en grups (categories).

2. Seleccioneu el grup per a situar a dintre la nova plantilla.

   Per a crear un nou grup per a situar-hi les plantilles, simplement feu clic sobre el botó anomenat Afegeix grup. Apareixerà una caixa de diàleg que us demanarà pel nom del nou grup. Feu clic a Bé i es crearà el nou grup.

3. Escriviu un nom per a la plantilla en la caixa de text anomenada Nom.

4. Seleccioneu la icona per a la nova plantilla usant els botons de ràdio a la dreta.

   &kword; te una icona per omissió, la qual mostra a sota dues opcions.

   Per a canviar la icona, seleccioneu A mida i apareixerà una caixa de diàleg. Simplement seleccioneu la icona desitjada usant la caixa de diàleg. Feu clic a Bé quan la icona estigui seleccionada.

5. Feu clic a Bé.

Una vegada desada la plantilla, la propera vegada que obriu un document, apareixerà la nova categoria/plantilla en el diàleg d'obrir fitxers.

## Esborrar una plantilla

Per eliminar una plantilla, seguiu aquestes passes:

1. Seleccioneu Fitxer Crea una plantilla a partir del document... des de la barra de menú.

   Això us mostrarà un diàleg.

2. Feu clic sobre el petit signe més (+) al davant del grup de plantilles a on es pot trobar la plantilla.

3. Feu clic una vegada sobre el nom de la plantilla.

4. Feu clic sobre el botó anomenat Elimina.

5. Apareixerà una petita caixa de diàleg per a verificar que intenteu eliminar la plantilla. Simplement feu clic a Sí.

La plantilla ja està eliminada.

## Esborrar un grup de plantilles

Per eliminar un grup de plantilles, seguiu les següents passes:

1. Seleccioneu Fitxer Crea una plantilla a partir del document... des de la barra de menú.

   Això us mostrarà un diàleg.

2. Feu clic una vegada sobre el nom del grup.

3. Feu clic sobre el botó anomenat Elimina.

4. Apareixerà una petita caixa de diàleg per a verificar que intenteu eliminar el grup de plantilles. Simplement feu clic a Sí.

El grup i totes les plantilles del grup ara seran eliminades.