# Dokumentkommentarer

Dokumentkommentarer er inkluderede i &kword; for at tillade dig at have dine dokumenter læst af en anden person. Den person kan lave kommentarer om teksten og kommentarerne vil være lige ved siden af teksten.

## Tilføjelse af en kommentar til et dokument

For at tilføje en kommentar til et dokument, vælges teksten du ønsker at kommentaren skal anvendes på.

Vælg Indsæt Kommentar... fra menulinjen. Dette får en lille dialog frem.

Skriv din kommentars tekst i dialogen. Hvis du klikker på Tilføj forfatterens navn, vil teksten blive underskrevet, dateret og dette tidspunkt vil blive tilføjet.

Forfatterens navn skal indtastes i Dokument-information dialogen, ellers vil navnet ikke blive inkluderet.

Når du har indtastet al din tekst, klik så på O.k. for at tilføje din kommentar.

Kommentaren vil vise sig som et lille gult felt på markørens sted.

## Tilføjelse eller ændring af kommentaren i et dokument

For at tilføje flere kommentarer eller ændre tidligere kommentarer placeres musen over kommentaren du ønsker at redigere. Klik én gang med &RMB;. En undermenu vil komme frem. Vælg Redigér kommentar....

Du kan nu lave ændringer af kommentaren.

## Sletning af en kommentar fra et dokument

For at slette en kommentar placeres musen over kommentaren du ønsker at slette. Klik én gang med &RMB;. En undermenu vil komme frem. Vælg Fjern kommentar....

Kommentaren bliver øjeblikkeligt slettet.

## Skjule alle kommentarer i et dokument

For at skjule alle kommentarer vælges Opsætning Indstil &kword;... fra menulinjen.

Dette får en dialog frem.

Klik på Diverse.

Afkrydsningsfeltet der hedder Vis kommentarer bruges til at slå visning af kommentarer til og fra.